
A N U N Ţ     D E    C O N C U R S 

	Biblioteca Metropolitană Bucureşti,  cu sediul în București, Sector 1, str. Tache D. Ionescu, nr.4 organizează în conformitate cu H.G. nr.1336/2022, concurs pentru ocuparea a două posturi vacante, de execuție, pe perioadă neterminată, cu normă întreagă de 8 ore/zi, după cum urmează: 
- un post unic de bibliotecar-arhivar, studii superioare, gradul IA, poz. 18 din statul de funcții, în cadrul  Compartimentului Arhivă;
- un post de referent de specialitate, studii superioare, gradul IA, poz. 37 din statul de funcții, în cadrul Compartimentului Coodonare și dezvoltare proiecte;

1. CONDIȚII GENERALE PENTRU OCUPAREA UNUI POST VACANT de către un candidat, conform HCGMB nr. 45 din 17.01.2023 – pentru aprobarea Regulamentului privind ocuparea unui post vacant sau temporar vacant corespunzător unei funcții contractuale și promovarea personalului contractual din cadrul instituțiilor/serviciilor publice de interes local al municipiului București, sunt următoareleː 
1) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2) cunoaște limba română, scris și vorbit; 
3) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare; 
4) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
5) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 
6) nu a fost condamnat/ă definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea; 
7) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
8) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale.

2. CONDIȚII SPECIFICE
· un post unic de bibliotecar-arhivar, studii superioare, gradul IA, poz. 18 din statul de funcții, în cadrul  Compartimentului Arhivă: 
· studii superioare de lungă durată absolvite cu diploma de licență; 
· curs de arhivar sau adeverință care să ateste înscrierea la un curs de arhivar;
· vechime în muncă  pe studii superioare de minim 7 ani, din care minim 2 ani și 6 luni într-o instutuție publică ;
· cunoaște minim o limbă străină de circulație internațională (engleză/ franceză/ germană/ spaniolă);
· cunoștințe operare calculator: utilizarea sistemului de operare Windows și a pachetului Microsoft Office (Word, Excel), operarea documentelor în format PDF; utilizarea internetului, a motoarelor de căutare și a site-urilor web; utilizarea poștei electronice și gestionarea documentelor atașate; utilizarea imprimantei și scannerului; gestionarea, arhivarea și organizarea documentelor electronice.

· un post de referent de specialitate, studii superioare, gradul IA, poz. 37 din statul de funcții, în cadrul Compartimentului Coodonare și dezvoltare proiecte;
· studii superioare de lungă durată absolvite cu diploma de licență; 
· vechime în muncă  pe studii superioare minim 7 ani, din care minim 2 ani și 6 luni într-o instutuție publică;
· cunoaște minim o limbă străină de circulație internațională (engleză/ franceză/ germană/ spaniolă);
· cunoștințe operare calculator: utilizarea sistemului de operare Windows și a pachetului Microsoft Office (Word, Excel, PowerPoint), operarea documentelor în format PDF; utilizarea internetului, a motoarelor de căutare și a site-urilor web; utilizarea poștei electronice și gestionarea documentelor atașate; utilizarea imprimantei și scannerului; gestionarea, arhivarea și organizarea documentelor electronice.

3. DOSARELE DE ÎNSCRIERE LA CONCURS se depun fizic la sediul Bibliotecii Metropolitane București în termen de 10 zile lucrătoare de la data publicării prezentului anunț, respectiv până la data de 18.11.2026, în intervalul orar 09:00 – 13:00 și vor cuprinde, în mod obligatoriu, următoarele documente:
1) formular de înscriere la concurs (modelul se descarcă de pe site-ul institutiei https://bibmet.ro/noutati/anunturi-concurs-angajare/);
2) copia și originalul actului de indentitate sau orice alt document care atestă identitatea, potrivit legii, aflate în termen de valabilitate. În cazul cărții de identitate electonică (CEI), se va face copie față-verso și adeverință/certificat privind domiciliul și/sau reședința emisă de M.A.I., care să ateste adresa de domiciliu, eliberată cu cel mult 30 de zile înainte de depunerea dosarului de concurs);
3) copia și originalul certificatului de căsătorie sau a altui document prin care s-a realizat schimbarea de nume, după caz;
4) copia și originalul certificatului de naștere;
5) copia și originalul  certificatului de căsătorie;
6) copiile și originalele documentelor care atestă nivelul studiilor și ale altor acte care atestă efectuarea unor specializări, precum și copiile și originalele documentelor care atestă îndeplinirea condițiilor specifice ale postului solicitate de autoritatea sau instituția publică;
7) copia și originalul carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
8) cazierul judiciar în original sau o declarație pe propria răspundere că nu are antecedente penale care să-l facă incompatibil cu funcția pentru care candidează. Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului, respectiv proba scrisă;
9) adeverință medicală sau fișă de aptitudine cu mențiunea „apt pentru participare la concurs” în original care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului (adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința în copie și original, care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii);
10) certificatul de integritate comportamentală în original din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare – în original;
11) curriculum vitae model European - în original, în conformitate cu modelul prevăzut de H.G. 1021/2004;


4. CALENDARUL CONCURSULUI
· 18.11.2026 - termenul limită pentru depunerea dosarelor de concurs de către candidați, ora 12:00;
· 20.11.2026 - selecția dosarelor de concurs 
· 23.11.2026 - afișare rezultate selecție dosare, ora 12:00 
· 24.11.2026 - termen depunere contestaţii, ora 14:00 
· 25.11.2026 - afişare rezultate contestaţii 
· 26.11.2026 - începând cu ora 10:00, proba scrisă
· 27.11.2026 -  afişare rezultate proba scrisă
· 02.12.2026 -  termen depunere contestaţii, ora 14:00 
· 03.12.2026 -   afişare rezultate contestaţii 
· 07.12.2026 -  începând cu ora 09:00 – interviul
· 08.12.2026 -  afişare rezultate interviu
· 09.12.2026 -  termen depunere contestaţii, ora 12:00 
· 10.12.2026 -  afişare rezultate contestaţii
· 11.12.2026 -  afişare rezultate finale

Notă:
Se pot prezenta la proba scrisă numai candidații declarați admiși la selecția de dosare.
Candidatul poate participa la proba scrisă numai în condițiile promovării probei anterioare cu minimum 50 de puncte din 100 posibile.
Punctajul final se calculează ca media aritmetică a punctajelor obținute la proba scrisă și interviu.
Candidații declarați admiși la concurs sunt obligați să se prezinte la post în termen de maximum 15 zile calendaristice de la data afișării rezultatelor finale a concursului. Prin excepție, candidații declarați admiși la concurs pot solicita, în termen de 3 zile lucrătoare de la afișarea rezultatelor finale ale concursului, un termen ulterior de prezentare la post, care nu poate depăși 20 de zile lucrătoare de la data afișării rezultatului concursului.

Dosarele pentru înscriere în vederea participării la concurs vor putea fi depuse în perioada 04.11.2026 -18.11.2026:
· În format fizic  de luni până vineri,  între orele 09:00-13:00, la Biblioteca Metropolitană Bucureşti situată în București, Sector 1, str Tache D. Ionescu, nr 4, etajul 2  la Compartimentul Resurse umane. Salarizare
· În format digital  cu semnătură electronică la adresa: resurseumane@bibmet.ro 
   Persoana de contact: Mădălina, resurseumane@bibmet.ro, 021.539.65.36
        Relaţii suplimentare se pot obţine de la Compartimentul Resurse umane. Salarizare de luni până vineri,  între orele 09:00-14:00.




5. BIBLIOGRAFIE ȘI TEMATICĂ
· bibliotecar-arhivar, studii superioare, gradul IA, poz. 18 din statul de funcții, în cadrul Compartimentului Arhivă:

TEMATICĂ:
1. Organizarea și funcționarea arhivei instituției;
2. Constituirea, ordonarea, inventarierea și evidența documentelor;
3. Întocmirea și aplicarea nomenclatorului arhivistic;
4. Selecționarea, păstrarea, conservarea și eliminarea documentelor;
5. Predarea și consultarea documentelor din arhivă;
6. Organizarea și funcționarea bibliotecilor publice;
7. Protecția datelor cu caracter personal și accesul la informațiile de interes public;

BIBLIOGRAFIE:
1. Legea Arhivelor Naționale nr. 16/1996, republicată, cu modificările și completările ulterioare;
2. Ordinul MAI nr. 151/2023 pentru aprobarea Normelor metodologice privind aplicarea unor dispoziții ale Legii Arhivelor Naționale nr. 16/1996;
3. Legea bibliotecilor nr. 334/2002, republicată, cu modificările și completările ulterioare;
4. Regulamentul de organizare și funcționare al Bibliotecii Metropolitane București, aprobat prin HCGMB nr. 213/2024 https://bibmet.ro/wp-content/uploads/2024/11/ROF-BMB-2024-1-1.pdf
5. Legea bibliotecilor nr. 334/2002, republicată, cu modificările și completările ulterioare;
6. Legea nr. 544/2001 privind liberul acces la informațiile de interes public, cu modificările și completările ulterioare;
7. Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.
· referent de specialitate, studii superioare, gradul IA, poz. 37 din statul de funcții, în cadrul Compartimentului Coodonare și dezvoltare proiecte:

TEMATICĂ:
1. Misiunile şi funcţiile bibliotecilor publice
2. PR şi publicitate în biblioteca publică 
3. Comunicare şi organizaţie
4. Marketing cultural. Marketing în bibliotecă
5. Managementul proiectelor
6. Managementul voluntarilor

BIBLIOGRAFIE:

1. Legea bibliotecilor nr. 334/2002, republicată, cu modificările și completările ulterioare, dispozițiile privind rolul, organizarea, serviciile și programele bibliotecilor.
https://legislatie.just.ro/Public/DetaliiDocument/307038 
2. Regulamentul de organizare și funcționare al Bibliotecii Metropolitane București, aprobat prin HCGMB nr. 213/2024, în special dispozițiile privind structura și atribuțiile serviciului/compartimentului (art. 40).
https://bibmet.ro/wp-content/uploads/2024/11/ROF-BMB-2024-1-1.pdf   
3. IFLA/UNESCO, Manifestul bibliotecii publice, ediția 2022, misiuni, acces, rolul comunitar al bibliotecii.
https://www.ifla.org/g/public-libraries/public-library-manifesto/   
4. BUTUC, Liviu, Compendiu de biblioteconomie. Buzău: Aldin, 2011, noțiuni privind biblioteca publică și serviciile acesteia.
5. ENACHE, Ionel, Planificarea și organizarea serviciilor de bibliotecă. București: Editura Universității din București, 2004, planificarea și organizarea serviciilor.
6. MARINESCU, Nicoleta, Biblioteconomie în întrebări și răspunsuri. Iași: PIM, 2009, noțiuni privind bibliotecile publice și serviciile acestora.
7. CABIN, Philippe; DORTIER, Jean-François (coord.), Comunicarea: perspective actuale. Iași: Polirom, 2010, partea a treia, „Comunicarea în cadrul grupurilor: Comunicare și organizație”.
8. JOANNES, Alain, Comunicarea prin imagini: cum să-ți pui în valoare comunicarea prin intermediul dimensiunii vizuale. Iași: Polirom, 2009, capitolele 8 și 15.
9. COMAN, Cristina, Comunicarea de criză: tehnici și strategii. Iași: Polirom, 2019, cap. 4.2, „Tehnicile de comunicare cu presa în situații de criză”.
10. Ghid de bune practici pentru servicii și programe dedicate adolescenților și tinerilor adulți cu vârsta între 14 și 25 de ani, exemple de proiecte, implementare și indicatori.
https://www.bjc.ro/new/files/biblioteca-de-specialitate/Ghid%20adolescenti%20.pdf 
11. Servicii și programe oferite adolescenților și tinerilor adulți cu vârsta între 14 și 25 de ani: studio, secțiunile privind parteneriatele și promovarea.
https://new.bjc.ro/wp-content/uploads/2023/02/5-studiu_Cluj.pdf  
12. Ghidul celor mai bune servicii și programe dedicate copiilor cu vârste între 0 și 14 ani, exemple de programe culturale și educaționale. (Sursă din bibliografia anterioară; accesul la link trebuie reconfirmat înainte de publicare.)
13. Ghidul „Cum se face” al celor mai bune practici pentru servicii și programe dedicate adulților între 41 și 60 de ani, exemple de programe. (Sursă din bibliografia anterioară; accesul la link trebuie reconfirmat înainte de publicare.)
14. IFLA, Ghidul serviciilor de bibliotecă destinate copiilor cu vârste între 0 și 3 ani, principii și exemple de servicii. (Ediție istorică; consultați exemplarul din colecțiile bibliotecii.)
15. IFLA, Ghid pentru servicii de bibliotecă destinate tinerilor, principii și exemple de servicii. (Ediție istorică; consultați exemplarul din colecțiile bibliotecii.)
16. IFLA/UNESCO, Manifestul bibliotecilor multiculturale, diversitate culturală și acces incluziv. (Consultați ediția disponibilă în colecțiile instituției sau pe site-ul IFLA.)
https://www.ifla.org/    
17. IFLA, Principles on Public Access in Libraries, acces public la informație și servicii. (Consultați materialele IFLA; linkul vechi din bibliografie nu a fost confirmat.)
https://www.ifla.org/  
18. COMISIA EUROPEANĂ, PM² Project Management Methodology, Guide 3.1 (2023), exclusiv secțiunile privind ciclul de viață al proiectului, planificarea, monitorizarea și închiderea; material în limba engleză.
https://op.europa.eu/en/publication-detail/-/publication/97cc2f12-c648-11ee-95d9-01aa75ed71a1/language-en 

Director general,
Mezei Ramona-Ioana

